
[bookmark: _GoBack]Z A P I S N I K

14. sjednice Vijeća Mjesnog odbora „Bruno Bušić“, održane 9.6.2022. g. s početkom u 18:00 sati u prostorijama mjesnog odbora „Bruno Bušić“,


[bookmark: _Hlk105056764]NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević



Predsjedava Sandra Tomljenović, predsjednica Vijeća.
Predsjednica konstatira da je nazočno 7 članova Vijeća, te otvara 14. sjednicu Vijeća Mjesnog odbora.
Predsjednica predlaže verifikaciju zapisnika 12. i 13. sjednice koji su članovi Vijeća dobili e-poštom.
Vijeće prihvaća tekst Zapisnika 12. održane 11.5.2022. godine i 13. izvanredne sjednice održane 22.5.2022. godine Vijeća jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći




D N E V N I   R E D

1. Donošenje prioriteta za Plan malih komunalnih aktivnosti
2. Aktualna komunalna problematika
3. Korištenje prostora MS “Bruno Bušić”
4. Izvješća, pitanja i prijedlozi



Ad 1. Donošenje prioriteta za Plan malih komunalnih aktivnosti

Predsjednica otvara raspravu. U raspravi sudjeluju svi prisutni članovi Vijeća.
Obzirom da je u realizaciji tek nekoliko stavki iz PKA za 2022. i da su u planu PKA izrade projektne dokumentacije za nekoliko lokacija parkova i parkiralište, što još nije u postupku izrade vijeće trenutno nije u mogućnosti planirati aktivnosti za 2023. te će se na sjednici u kolovozu razmotriti donošenje PKA za 2023. godinu.



Ad. 2. Aktualna komunalna problematika

Vijeće MO zaprimilo je upravitelja zgrade na adresi Borongaj Aerodrom 8 i 8b zahtjev za sanaciju dvije staze koje su oštećene, a koje vode od ceste prema zgradi koje se nalaze na javnoj površini.

Predsjednica otvara raspravu. U raspravi sudjeluju svi prisutni članovi Vijeća.


Vijeće Mjesnog odbora „Bruno Bušić“ prihvaća zahtjev za uređenje staze te da se uvrsti u plan komunalnih aktivnosti za 2023. godinu, a realizacija će biti ovisno o prioritetima i sukladno raspoloživim sredstvima.

Nakon rasprave i provedenog glasovanja utvrđuje se da Vijeće jednoglasno donosi 

Zaključak 
o uvrštavanju u Plan komunalnih aktivnosti

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da  u Plan komunalnih aktivnosti za 2023. godinu uvrsti 

· sanaciju dvije pješačke staze (oštećene uslijed rasta stabala i probijanja korijenja) koje vode od ceste prema zgradama na adresi Borongaj Aerodrom 8 i 8b


· o poduzetom izvijesti ovo Vijeće.


Vijeće MO zaprimilo je od Gradskog ureda za obnovi, izgradnju, prostorno uređenje, graditeljstvo, komunalne poslove i promet (KLASA:340-08/22-002/782, URBROJ:251-10-41-2/003-22-2) odgovor na zahtjev ponovnog razmatranja odobravanja postavljanja rampe u Ulici Milana Pavelića u dijelu gdje se nalaze garaže koje pripadaju kućama u ulicama M. Pavlića i J. Kaštelana. 
VMO traži od Vijeća Gradske četvrti Pešćenica-Žitnjak da podnese zahtjev za pokretanje formalno-pravnih radnji za ishođenje Rješenja o uspostavi zabrane zaustavljanja i parkiranja na predmetnom segmentu Ulice Milana Pavelića (pristupna cesta do garaža koje pripadaju kućama u ulicama M. Pavlića i J. Kaštelana).


Sukladno navedenom u dopisu Vijeće jednoglasno donosi 


Zaključak 
o rješavanju prometne problematike

Vijeće Mjesnog odbora „Bruno Bušić“ slijedom odgovora Gradskog ureda za obnovu, izgradnju, prostorno uređenje, graditeljstvo, komunalne poslove i promet (KLASA:340-08/22-02/786, UBR:251-10-41-2/003-22-2) predlaže Vijeću Gradske četvrti Peščenica-Žitnjak da od navedenog gradskog ureda zatraži 
 
· pokretanje postupka za donošenje rješenja o postavljanju znaka zabrane zaustavljanja i parkiranja u Ulici Milana Pavelića na dijelu gdje se nalaze garaže koje pripadaju kućama u ulicama M. Pavelića i J. Kaštelana na  k.č. 1631 k.o. Peščenica


· o poduzetom izvijesti ovo Vijeće.


Ad.5. Korištenje prostora MO “Bruno Bušić”
 

Vijeće je primilo zahtjev za jednokratno korištenje prostora stranke I.K.K. 12. 6. u terminu od 12 do 20 sati i 8.7.2022. u terminu od 14 do 20 sati. 

Bez rasprave, jednoglasno Vijeće donosi



Zaključak 
o jednkratnom korištenju prostora MS „Bruno Bušić“ 


Vijeće Mjesnog odbora „Bruno Bušić“ odobrava Zahtjev za korištenje prostora MS Ivani Koska Ključević 12. lipnja 2022. u terminu od 12 do 20 sati i 8. srpnja 2022. u terminu od 12 do 21 sat, za potrebe obiteljske proslave.


Ad. 6. Izvješća, pitanja i prijedlozi

Predsjednica izvještava o poduzetim aktivnostima i obavijestima koje je MO zaprimio.
· Gradski ured za mjesnu samoupravu, civilnu zaštitu i sigurnost izdao je nalog Zagrebačkom holdingu za obnovu horizontalne signalizacije H19 u Ulici Jure Kaštelana kod kućnog broja 20
· Gradskog ureda za obnovi, izgradnju, prostorno uređenje, graditeljstvo, komunalne poslove i promet donio je Rješenje (KLASA:UP/I-340-08/22-002/1013, URBROJ:251-10-41-2/003-22-2) kojim se ukida jedno parkirno mjesto na Borongajskoj cesti kod broja 71 (prilaz objektu) te se određuje obilježavanje prometne signalizacije H51 (zabranjeno parkiranje)
· Zrinjevac je dostavio izvještaj o izvedenosti radova u sklopu PKA za 2022. do 1.6. i plan izvedbe do 15.6. 2022. godine
· Hrvatske vode dostavile su mišljenje vezano uz zahtjev za davanje suglasnosti za asfaltiranje staze šetnice Vesne Parun koja se nalazi iznad koridora natkrivenog mosta u koje se navodi sljedeće: navedenim zahvatom ne ugrožava vodenogospodarski interes Hrvatski voda , niti pogoršava vodni režim, a također održavanje potoka Bliznec ostaje nepromijenjeno, mišljenja smo da se navedeni zahvat može izvesti
· Vijeće Gradske četvrti Peščenica-Žitnjak donio je zaključke o prijedlogu za obnovu i zaštitu oglasnih stupova „Kišobrana“ te o potrebi izrade adekvatne namjene i podkategorija unutar GUP-a za gradske vrtove
· MO zaprimio  je odgovor Gradskog ureda za upravljanje imovinom i stanovanjem vezano uz zahtjev o utvrđivanju stanja imovinsko pravnih odnosa na k.č 1636/2, 1633/3, 1633/6 na k.o. Peščenica
· Predsjednica je uputila zahtjev za odvoz glomaznog otpad dana 9.6.2022. godine za sljedeće lokacije: Vidrićeva 21 kod garaža na vrlo vidljivom mjestu - dva madraca koja su prijavljena prije više od mjesec dana i nisu uklonjena;  Vidrićeva 44 - madrac/spužva; preko puta Vidrićeve 34 kod kontejnera i Gjalskog 46 uz kontejnere preko puta osnovne škole – stol
· Predsjednica izvještava o obavijesti koja je zaprimljena od Gradskog ureda za obnovi, izgradnju, prostorno uređenje, graditeljstvo, komunalne poslove i promet vezano uz zamjenu uspornika na Borongajskoj cesti kod autobusne stanice Kolareva na način da se postavi uspornik preko cijele zebre. Gradski ured u dopisu navodi da nije predviđena postava opreme za smirivanje prometa na križanju Kolareve i Borongajske. Obzirom da nije traženo postavljanje uspornika na toj lokaciji predsjednica je uputila dopis u kojem upućuje na netočnu lokaciju te traži postavljanje uspornika na prvobitno traženoj lokaciji.
· Predsjednica izvještava Vijeće da od 1.7. 2022. godine za održavanje MO Bruno Bušić bit će zadužen domar koji održava MO Volovčica.
· Predsjednica je uputila zahtjev za sastankom s Čistoćom vezano uz postavljanje smetlarnika na području MO Bruno Bušić
· 9.6. 2022. poslana zahtjev za izvid stanja breze u dječjem parku u Šimunovićevoj obzirom da pokazuje znakove odumiranja.
· Vijeće se dogovorilo da će održati koordinaciju predstavnika suvlasnika stanova 14.6.2022. godine u prostorijama MO kako bi s građanima komunicirala implementaciju novog sustava prikupljanja otpada i problematika postavljanja smetlarnika na području MO Bruno Bušić.


Pitanja i prijedloga nema i ovime je iscrpljen dnevni red. Predsjednica u 19:00 zatvara 14.
sjednicu VMO.

KLASA: 024-08/22-003/1138
URBROJ: 251-13-11-11-22-4
Zagreb, 9. lipnja 2022.



Zapisnik sastavila
Sandra Tomljenović




Predsjednica
Vijeća Mjesnog odbora „Bruno Bušić“
Sandra Tomljenović, mag. biol.

